Washington – Vuurwapenbeheerwet (Reuters) | Die Vryburger
Die Verenigde State van Amerika het bekend gemaak dat die beleid m.b.t. die eienaarskap van vuurwapens, omgeswaai gaan word. Die vorige President, George W. Bush, was van mening dat nasionale beheer oor vuurwapens, die aangewese manier is om vuurwapens te beheer.
Die Obama Administrasie daarinteen beoog om vuurwapen beheer uit te oefen en dan vuurwapens heeltemal te verban deur middel van 'n Internasionale verdrag wat met ander lande onderteken gaan word. Die ondertekening van só 'n verdrag gaan beteken dat Obama die Verenigde State Staatsdepartement kan gebruik om die normale wetgewende gesag, te systap. Wanneer die Verenigde State regering hierdie verdrae onderteken het, sal die burgery aan hierdie wette onderdanig moet wees.
Die Internasionale wette is so geformuleer en ontwerp, dat dit sal lei tot die verbanning en konfiskering van vuurwapens en ammunisie.
Obama gaan heelwaarskynlik die volgende metode gebruik deur dat hy voor die volk gaan verskyn en te kenne gee dat die vuurwapen wet nie gewysig gaan word nie terwyl, Hillary Clinton, wat die Internasionale verdrae onderteken, die verdrae t.o.v. die vuurwapen wet, sal onderteken.
Beteken dit dat Obama oneerlik is? Wat dit eintlik beteken is dat daar nie wetwysigings gepubliseer gaan word nie, maar dat dit volgens 'n Internasionale verdrag, wel in plek gaan wees. Deel van so 'n verdrag sal beteken dat vuurwapen en ammunisie vervaardigers nie meer hulle produkte aan verbruikers mag verkoop nie.
'n Volgende verdrag met die Internasionale gemeenskap kan beteken dat alle vuurwapens en ammunisie, aan die plaaslike regering oorhandig moet word vir vernietiging.
3 thoughts on "Washington – Vuurwapenbeheerwet (Reuters)"
Vaandrig December 13, 2012 at 2:54 pm
Dit is skokkend om te sien hoe die VSA se president, wat volgens die VSA grondwet nie voldoen aan die vereistes om president te wees nie en so integriteitloos is dat hy sy bas met vervalste dokumente probeer red, die VSA grondwet en handves van menseregte, wat wapen-eienaarskap as 'n individuele reg waarborg, kan probeer omseil om die burgers te ontwapen.
'n Mens kan nie dink dat hy in onskuldige onbewustheid so in die hande van die Nuwe Wêreldorde knoeiers speel nie.
Koos van Rooyen December 14, 2012 at 11:47 am
Daarsy! Kry vir julle – die gat wat jy vir ander grou (grawe), sal jyself uiteindelik in val – al neem dit partymaal 'n rukkie. Nou stap julle presies dieselfde pad as ons hier in SA – wat in elk geval as gevolg van julle inmenging en voorskriftelike besluite oor ons, geskied het. Eenmaal ontwapen – dan word julle nes die Boere in SA, ook verban tot slawerny in jul eie land. Mooi! Wie sla uitdeel, sal deur die sweep van my Vader neergeslaan word. Wie ander se brood afneem, sal 'n hongerdood sterf. Groetnis Amerikaners. Probeer solank jul siele regkry. Halo Brittanje – hoe lyk dit daaikant – kom dalk nog nie agter nie. Die gat waarin jy reeds haflyf staan – dis die gat wat jy vir die Boere gegrawe het. Groetnis. Hoop dat ek binnekort nie een van julle ooit weer hoef te sien nie.
DuP du Plessis December 14, 2012 at 9:57 pm
Ons het sopas 'n nuusberig gesien van 'n massamoordenaar wat sowat vier ure gelede in Connecticut, 18 kleuters en 7 onderwysers in 'n laerskool vermoor het. Hy is self ook dood. Hy het twee handwapens gebruik. Daar is tans ondersoekspanne van 3 verskillende agentskappe op die moordtoneel.
'n Insident soos hierdie, sal natuurlik vet op Obama se vuur gooi om die wapenwysigingswet te verhaas. Maar iets wat die voorstaanders van die "Gun Free Society" nooit in ag sal neem nie, is as bv. een van daardie onderwysers paraat, gewapen en opgelei was, kon hierdie tragedie moontlik voorkom gewees het. Die roete wat Obama volg, sal natuurlik baie aanloklik wees vir die terroriste aan bewind in ons land.
Nee wat Boere, beveilig en bewapen julle self en jul gesinne, sorg vir behoorlike opleiding en kommunikasie, wees konstant paraat en sluit aan by die Kommandokorps. Ons volk kan nie bekostig om onverhoeds betrap en ontwapen te word nie.